সিঙ্গাপুর যুব উৎসব

সিঙ্গাপুর যুব উৎসব (এসওয়াইএফ) হল একটি বার্ষিক ঘটনা যা শিক্ষা মন্ত্রণালয় যুবকদের প্রাণশক্তি এবং তাদের বিভিন্ন শিল্প প্রতিভা উদযাপনের জন্য আয়োজন করে। এর ৩টি প্ল্যাটফর্ম রয়েছে; শিল্পকলা উপস্থাপনা, উদযাপন এবং চিত্র প্রদর্শনী।

এটি প্রতি বছরের একটা ক্রিয়াকলাপ এবং এতে ৩০,০০০ এরও বেশি শিক্ষার্থী অংশগ্রহণ করে থাকে।

ইতিহাস 
প্রথম ১৮ জুলাই ১৯৬৭ সালে সিঙ্গাপুরের তৎকালীন রাষ্ট্রপতি ইউসুফ ইশাক সিঙ্গাপুর যুব উৎসব চালু করেছিলেন এবং সেই বছর ২৪,০০০ শিক্ষার্থী অংশগ্রহণ করেছিল দুই সপ্তাহের উদযাপনে। শুরুটা া হয়েছিল সেই সময়ে "মানব সম্পদের চাষ" প্রতিপাদ্যকে সামনে রেখে তৎকালীন শিক্ষামন্ত্রী ওং প্যাং বুনের সমর্থনে ছিল, যদিও জাতি গঠনের কর্মসূচীগুলি খুব বেশি দূরে ছিল না। শিল্প ও কারুশিল্প প্রদর্শনী ১৯৬৮ সালে চালু হয়েছিল এবং যুবকদের দ্বারা স্থানীয় রচনা যেমন সেরিস লিম -এর রচনাগুলি, তখনকার মাধ্যমিকের ৩ মেথডিস্ট গার্লস স্কুলের শিক্ষার্থীরা ১৯৬৯ সালে প্রদর্শন করেছিল৷ ১৯৬৭ সাল থেকে অনুষ্ঠিত ট্র্যাক অ্যান্ড ফিল্ড চ্যাম্পিয়নশিপের মতো ক্রীড়াগুলো একে বৈশিষ্ট্যযুক্ত করে।

উত্সবটি বিস্তৃতি প্রতি বছর বৃদ্ধি পেতে থাকে, যতক্ষণ না অভিযোগ উঠে যে শিক্ষাবিদদের উপর এতে অতিরিক্ত জোর দেওয়া হচ্ছে, ১৯৭৫ সালে একে এক রাতের ইভেন্টে নামিয়ে আনা হয়। এতে নাটক ১৯৭৬ সালে চালু হয়েছিল, ১৯৮০ সালে সিঙ্গাপুর যুব অর্কেস্ট্রা এতে যোগ দেয় এবং ১৯৯০ সালে কোরাল ফেস্টিভ্যাল এই অনুষ্ঠানের অংশ হয়ে ওঠে। সিঙ্গাপুরের ন্যাশনাল মিউজিয়াম, চাইনিজ গার্ডেন, জুরং বার্ড পার্ক এবং পার্কওয়ে প্যারেডের মতো শপিং মলের মতো স্থানে পাবলিক পারফরম্যান্স ১৯৯১ সালে চালু হয়। ১৯৯২ সালে একটি গণ জগ অনুষ্ঠিত হয়, ১৯৯৬ সালে ইয়ুথ ফ্লাইং ক্লাব এতে সম্পৃক্ত হয় এবং ১৯৯৭ সালে জাতীয় ঐতিহ্যবাহী ট্রেইল চালু করা হয়।

১৯৯৪ সালে, অনুষ্ঠানটি একটি সরকারী জাতীয়-পর্যায়ের ইভেন্টে উন্নীত হয় এবং তৃতীয় প্রতিষ্ঠান, যুব গোষ্ঠী ও ক্লাব, জাতীয় যুব পরিষদ এবং পিপলস অ্যাসোসিয়েশনের যুবকদের অন্তর্ভুক্ত করার জন্য উত্সবটি সম্প্রসারিত হয়। কর্পোরেট অংশীদারিত্বগুলিকে পাবলিক পারফরম্যান্সে অর্থায়ন এবং মূল ইভেন্ট যেমন সেরা ডিসপ্লে ব্যান্ড প্রতিযোগিতার জন্য নগদ প্রণোদনা পুরস্কার স্পনসর করার জন্য তাগিদ দেয়া হয়েছিল।

২০০২ সালে "ওপেনিং হার্টস" এর মতো থিম-ভিত্তিক উত্সবগুলির উপর জোর দেয়া হয়। সিঙ্গাপুর বধির স্কুল, ট্যাংলিন স্পেশাল স্কুল এবং ডেল্টা সিনিয়র স্কুল ২০০২ সালে এই অনুষ্ঠানে জড়িত হয় এবং একই বছর তারা 'রাষ্ট্রপতির চ্যালেঞ্জ'-এর জন্য তহবিল সংগ্রহে নামে।

উদ্বোধনী অনুষ্ঠান 
উদ্বোধনী অনুষ্ঠানগুলি একটি জমকালো ব্যাপার হয়ে দাড়ায়, ইউনিফর্ম পরিহিতরা এবং গণ প্রদর্শন বিভাগের যুবকরা সৈন্যদলের মত মার্চিং করে এগিয়ে যায় একটি পূর্ণ স্টেডিয়াম-আকারের অনুষ্ঠানে পর্যায়ক্রমে পারফরম্যান্স আর্ট গ্রুপগুলি তাদের কলাকৌশন প্রদর্শন করে। এক বছর যারা সুযোগ পায় তারা পরের বছর পাবে না আবার এক বছর যারা বাদ পরে তারা পরের বছর সুযোগ পায়। জাতীয় স্টেডিয়ামের পুনর্নির্মাণের কাজ চলায় অনুষ্ঠানটিকে সিঙ্গাপুর ইনডোর স্টেডিয়ামে অস্থায়ীভাবে স্থানান্তর করা হয়।

সিঙ্গাপুর যুব উৎসব ২০১০ সংস্করণের উদ্বোধনী অনুষ্ঠান সিঙ্গাপুর ইনডোর স্টেডিয়ামে অনুষ্ঠিত হয়। সিঙ্গাপুর ২০১০ যুব অলিম্পিক গেমসের টাই আপ হিসাবে "বন্ধুত্বের মশাল" থিম সহ ন্যাশনাল পুলিশ ক্যাডেট কর্পস দ্বারা যুব উৎসব আয়োজন করা হয়েছিল। উদ্বোধনী অনুষ্ঠানের আয়োজক দল দুটি ইউনিফর্মধারী ছাত্র সংগঠন, ন্যাশনাল পুলিশ ক্যাডেট কর্পস এবং ন্যাশনাল ক্যাডেট কর্পস প্রতি বছর পর্যায়ক্রমে করে থাকে।

শিল্পকলা উপস্থাপনা 
বার্ষিক সিঙ্গাপুর যুব উৎসবের শিল্পকলা উপস্থাপনায় পারফর্মিং আর্টস গোষ্ঠীর মধ্যে বিভিন্ন বিভাগে বিচার করা হয়, যেমন সবচেয়ে স্বতন্ত্র গোষ্ঠী দ্বিবার্ষিকভাবে বিচার করা হয়। গ্রুপের বর্তমান তালিকা এবং তাদের বার্ষিক ঘূর্ণন নিম্নরূপ:

২০১২ সালে পুরস্কারের কাঠামো স্বর্ণ (সম্মান সহ), স্বর্ণ, রৌপ্য, ব্রোঞ্জ এবং অংশগ্রহণের বৈচিত্রের প্রশংসাপত্র, কৃতিত্ব এবং সম্মাননায় পরিবর্তিত হয়। সর্বোচ্চ পুরস্কার পাওয়ার জন্য প্রয়োজনীয় স্কোরও ৮৫% থেকে কমিয়ে ৭৫% করা হয়।

তথ্যসূত্র

বহিঃসংযোগ 

 
সিঙ্গাপুরের শিক্ষাব্যবস্থা
যুব উৎসব
সিঙ্গাপুরের উৎসব